MIZORAM STATE PROJECT MONITORING COMMITTEE-IN CIVIL HOSPITAL AIZAWLA TRAUMA CENTRE BUILDING SAK MEK AN TLAWH,"1377/2024-2025 Aizawl, 30th July, 2024: Vawiin chhun khan Mizoram State Project Monitoring Committee (MSPMC) chuan Civil Hospital, Aizawla Trauma Centre Building sak mek chu tlawhin an enfiah. MSPMC Team hi Pu R. Lal Rinawma, IRS (Rtd) Vice Chairman-in a ho a ni. Civil Hospital Aizawl Trauma Centre sakna project sum hi Ministry of H&FW, Govt. of India atanga cheng nuai 121.50 leh Govt. of Mizoram (NEDP) cheng nuai 450.00, avaiin cheng vaibelchhe 5.71 a ni. Nodal & Executing Deaprtment hi Directorate of Hospital & Medical Education a ni a. A sak hna hi ni 17.02.2022 khan tan niin, 16.02.2024 a zawh tura ruahman a ni a, Covid-19 leh a hmunhma ram buai avangin thawh hun pawhsei (time extension) dil mek niin ruahman dan chuan ni 16.02.2025 ah zofel hman tura hmachhawp mek a ni. A hna hi 66% zawh tawh a ni a, Contractor hi M/S Parimal Projects, Secunderabad, Telengana te an ni. MSPMC Team hian hna kallai hi uluk taka endikin Resource Base Programme siama chak zawka hna kalpui dan turte a mawhphurtu Department leh Contractor-te hi an sawipui a ni. MSPMC Vice Chairman hi Er. Lalthanzuala Ralte, Secretary, MSPMC; Pu Lalbiakmawia Khiangte, Member; Dr. K. Vanlaldinpuia, Member; Er. Vanlalneiha Ralte, Member leh Pi Vanchhungi, Task Force (MSPMC) te'n an tawiawm a. MSPMC Team-te hi Dr. ST Lalruatfela, Sr. Medical Superintendent, Civil Hospital, Aizawl; Dr. Ruth Lalmuanpuii, Jt. Director, DHME; Er. Malsawmdawngliani, Sr. EE, PWD; Pu Laltleipuia, AE leh Er. Jonathan Vanlalruata, Porject Engineer, M/S Parimal Projects Pvt. Ltd te'n an lo dawngsawng a ni. Attachment Loading attachment...",Dated: 30 th Jul 24 5:47 PM,https://dipr.mizoram.gov.in/post/mizoram-state-project-monitoring-committee-in-civil-hospital-aizawla-trauma-centre-building-sak-mek-an-tlawh